CELEX: 32015R0386
Language: hu
Date: 2015-03-05 00:00:00
Title: A Bizottság (EU) 2015/386 végrehajtási rendelete ( 2015. március 5. ) egyes áruk Kombinált Nómenklatúra szerinti besorolásáról

10.3.2015   
            
            
               HU
            
            
               Az Európai Unió Hivatalos Lapja
            
            
               L 65/5
            
         A BIZOTTSÁG (EU) 2015/386 VÉGREHAJTÁSI RENDELETE
   (2015. március 5.)
   egyes áruk Kombinált Nómenklatúra szerinti besorolásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:
   
               (1)
            
            
               A 2658/87/EGK rendelet mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
            
         
               (2)
            
            
               A 2658/87/EGK rendelet meghatározza a Kombinált Nómenklatúra értelmezésére vonatkozó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul vagy azt bármilyen további albontással egészíti ki, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.
            
         
               (3)
            
            
               Az említett általános szabályok értelmében a mellékletben szereplő táblázat 1. oszlopában leírt árukat a táblázat 3. oszlopában feltüntetett indokok alapján a 2. oszlopban megjelölt KN-kód alá kell besorolni.
            
         
               (4)
            
            
               Indokolt úgy rendelkezni, hogy az e rendelet hatálya alá tartozó áruk tekintetében kibocsátott, de az e rendelet rendelkezéseivel összhangban nem álló, kötelező érvényű tarifális felvilágosítást a jogosult – a 2913/92/EGK tanácsi rendelet (2) 12. cikke (6) bekezdésével összhangban – meghatározott ideig továbbra is felhasználhatja. Ezt az időszakot három hónapban kell meghatározni.
            
         
               (5)
            
            
               Az e rendeletben előírt intézkedések összhangban vannak a Vámkódexbizottság véleményével,
            
         ELFOGADTA EZT A RENDELETET:
   1. cikk
   A melléklet táblázatának 1. oszlopában leírt árukat a Kombinált Nómenklatúrában a táblázat 2. oszlopában megjelölt KN-kódok alá kell besorolni.
   2. cikk
   Az e rendelet rendelkezéseivel összhangban nem álló kötelező érvényű tarifális felvilágosítás – a 2913/92/EGK rendelet 12. cikke (6) bekezdésével összhangban – e rendelet hatálybalépésének időpontjától kezdve három hónapig továbbra is felhasználható.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2015. március 5-én.
      
         
            a Bizottság részéről,
         
         
            az elnök nevében,
         
         Heinz ZOUREK
         
            adóügyi és vámuniós főigazgató
         
      
   
   
      (1)  HL L 256., 1987.9.7., 1. o.
   
   
      (2)  A Tanács 1992. október 12-i 2913/92/EGK rendelete a Közösségi Vámkódex létrehozásáról (HL L 302., 1992.10.19., 1. o.).
   
      MELLÉKLET
      
                  Árumegnevezés
               
               
                  Besorolás
                  (KN-kód)
               
               
                  Indokolás
               
            
                  (1)
               
               
                  (2)
               
               
                  (3)
               
            
                  Négykerekű gördeszka, körülbelül 80 × 27 × 17 cm mérettel, 10 kg össztömeggel és 65 kg maximális teherbírással. Az árucikk egy villanymotorral van felszerelve, amelyet két darab 24 V-os, újratölthető akkumulátor működtet.
                  Az árucikk a következő tulajdonságokkal rendelkezik:
                  
                              —
                           
                           
                              a kerekek poliuretánból készültek, átmérőjük 85 mm,
                           
                        
                              —
                           
                           
                              csak a két hátsó kerék szíjhajtásos,
                           
                        
                              —
                           
                           
                              a gördeszka felülete csúszásgátló réteggel van bevonva,
                           
                        
                              —
                           
                           
                              a villanymotor az árucikk aljára van szerelve,
                           
                        
                              —
                           
                           
                              sebessége 10–32 km/h, fékkel és kormányművel nincs ellátva.
                           
                        A gördeszkához kézi távirányító tartozik.
                  A gördeszkát villanymotor hajtja, amelyet a gördeszkán álló személy működtet a távirányítóval.
                  A gördeszka sebessége használat közben a távirányítón lévő szabályozó kar mozgatásával változtatható.
               
               
                  9506 99 90
               
               
                  A besorolást a Kombinált Nómenklatúra értelmezésére vonatkozó 1. és 6. általános szabály, valamint a 9506, 9506 99 és a 9506 99 90 KN-kód szövegezése határozza meg.
                  Bár az árucikk villanymotor meghajtású, tulajdonságai alapján sportfelszerelésnek minősül, nem pedig gépjárműnek, mivel a fék és a kormánymű hiánya miatt fizikai erőkifejtés szükséges használatához (a nem motorizált gördeszka használatához hasonlóan). Következésképpen a 8703 vámtarifaszám alá, elsősorban személyszállításra tervezett gépjárműként történő besorolása kizárt.
                  Tekintettel 32 km/h-s maximális sebességére, az árucikk nem minősül gyermekek számára tervezett kerekes játéknak (lásd még a 9503 00 10 KN-kódhoz tartozó KN-magyarázatot). Ezért a 9503 vámtarifaszám alá, kerekes játékként történő besorolása kizárt.
                  Tekintettel tulajdonságaira és tervezésére, az árucikk sportfelszerelésként (gördeszka) szolgál. Ezért a terméket a 9506 99 90 KN-kód alá, más sporthoz vagy szabadtéri játékhoz való felszerelésként kell besorolni.